Universis presentes litteras inspecturis, nos officialis Eduensis notum facimus quod in presentia Guillermi de Savigniaco Poil Foul, clerici, mandati nostri jurati, a nobis ad ea que sequuntur, loco nostri, audienda, specialiter destinati, cui tamquam illi cui indubitanter fidem adhibemus, quantum ad hoc comisimus vices nostras, propter hoc specialiter constitutus vir venerabilis dominus Guillermus de Bella Vevra, decanus Cabilonensis, canonicus Eduensis, terrariusque de Sampigneyo, procuratorque constitutus a venerabilibus viris decano et capitulo Eduensi quo ad limitationem justicie et dominii de Sampigneyo et de Chaailleyo faciendam, super discordia mota, diu est, super ipsa limitatione inter dictos decanum et capitulum Eduense ex una parte, et dominum Philippum de Chaailleyo, dominum Petrum dictum Lorgeul, dominum Bertrandum de Sauvagete, milites, Guillermum de Chaailleyo et Guiotum de Narroces, domicellos, et dominam Loram de Chaailleyo, ex altera, habensque idem procurator litteras super hoc confectas et sigillatas sigillo Sancti Nazarii Eduensis et in dictis litteris potestatem et mandatum speciale a dictis decano et capitulo Eduensi ponendi metas in dictis justicia et dominio et predictam limitationem faciendi et concordandi super premissis, prout in ipsis litteris plenarie continebatur, prout idem Guillermus, mandatum nostrum, asserit coram nobis, in presentiaque dicti Guillermi, mandati nostri, propter hoc specialiter constituti dominus Philippus de Chaailleyo, dominus Petrus dictus Lorgeul, condam domini Odini filius, militis supradicti, Guillermus de Chaailleyo, domicellus, et Hugo dictus Monachus de Santenayo, procurator Guioti de Narroces, domicelli, domini Bertrandi et domine Lore predictorum, prout idem Hugo asserit coram dicto mandato nostro, asserensque idem Hugo coram dicto Guillermo, mandato nostro, habere mandatum speciale a domino Bertrando, Guioto, domicello, supradictis, et a predicta domina Lora, faciendi dictam limitationem et ponendi metas in justicia et dominio supradictis et concordandi super premissis nomine ipso rum Bertrandi, Guioti, domicelli, et domine Lore, recognoscunt coram dicto mandato nostro et jurato a nobis predictus dominus Guillermus de Bella Vevra, nomine dictorum decani et capituli Eduensis, ex una parte, et dictus Philippus, dictus Petrus Lorgeul et Guillermus de Chaailleyo predicti, prose, et dictus Monachus nomine dictorum Guioti de Narroces, domini Bertrandi et domine Lore pro ipsis Guioto domino, Bertrando et domina Lora, ex altera, discordiam fuisse inter dictos decanum et capitulum Eduense ex una parte, et inter Philippum, dominum Petrum, Guillermum de Chaailleyo, dominum Bertrandum, Guiotum et dominam Loram superius nominatos ex altera, super limitatione et metis de Sampigneyo et de Chaailleyo, predictam limitationem in dictis justicia et dominio concordaverunt dicto Guillermo, mandato nostro, et divisionem coram ipso mandato nostro fecerunt super dictis justicia et dominio in modum qui sequitur, prout idem Guillermus, mandatum nostrum, asserit coram nobis, ita tamen videlicet, quod dicti decanus et capitulum Eduenses, habent justiciam et dominium libere et omnino ex nunc et imperpetuum a capite clausi vinee qui fuit domini Guillermi dicti Desree, militis deffuncti, quod caput clausi predicti incipit a territorio quod vulgaliter nuncupatur Buille de Chaaille in descendendo et eundo ab ipso capite clausi per vineam curati ecclesie de Sampigneyo et per murgerium lapideum situm in terra que fuit Ruphi de Baleno, et in descendendo et eundo a locis supradictis per ripariam de Quosanne, et eundo a riparia supradicta ad terram que fuit dicti Lochardi de Sancto Saturnino, ita tamen quod dicta terra que fuit dicti Lochardi est et remanet in justicia et dominio dictorum decani et capituli Eduensis, prout se ingerit et importat eundo ab ipsa terra ad locum qui dicitur vulgaliter li Perron de la Vie: et sciendum est, quod cheminus per quem itur a villa de Sampigneyo apud Sanctum Egidium, prout se ingerit et importat, est communis in justicia et dominio dictis decano et capitulo Eduensi et militibus, domicellis et domine Lore de Chaailleyo supradictis; item, sciendum est quod a dicto chemino per quem itur a villa de Sampigneyo apud Sanctum Egidium, videlicet de subtus dictum cheminum usque ad ulmum de Chan Rogeul, et a loco qui dicitur vulgaliter li Perron usque ad caput terragii vivariorum deversus Sanctum Egidium, justicia et dominium erunt libere et omnino decani et capituli Eduensis predictorum; item, sciendum est quod dicti decanus et capitulum Eduense habent justiciam et dominium in dicto terragio vivariorum et per totum terragium predictum libere et omnino et quod dictum terragium vivariorum, prout se ingerit et importat est libere et omnino in justicia et dominio decani et capituli Eduensis predictorum descendendo et eundo ab ipso terragio vivariorum usque ad rippariam de Deuna. Item, actum est inter partes predictas quod si aliquis predictorum militum seu dictorum domicellorum et domine Lore supradicte excolant aliquid in predictis terragiis vivariorum ad presens proprio capite, justicia et dominium remanent dictis militibus, domicellis et domine Lore supradictis in eo loco seu hiis locis in quibus excolunt ad presens in dicto terragio, prout superius est expressum. Item, sciendum est quod locus qui dicitur vulgaliter Brolium decani et capituli Eduensis et pascua vulgaliter nuncupata pascua de Lescheres et dicte les Lescheres, descendendo ab ipso pascua de Lescheres versus rippariam de Deuna sunt de justicia et dominio decani et capituli Eduensis predictorum libere et omnino usque ad Brolium de Chaailleyo et usque ad terragium de Chaailleyo, ascendendo a dicto terragio deversus Chaailleyum movente et circuiundo dictum Brolium dictorum decani et capituli Eduensis usque ad cheminum de Lescheres, qui cheminus a dicto pascua de Lescheres est communis inter partes predictas prout se ingerit et importat usque ad locum qui vulgaliter nuncupatur li Perron. Quam limitationem super dictis justicia et dominio concordaverunt et fecerunt coram dicto Guillermo mandato nostro in locis supradictis, prout superius est expressum ac divisum dictus dominus Guillermus de Bella Vevra, nomine dictorum decani et capituli Eduensis, ex una parte, et dicti dominus Philippus, dominus Petrus Lorgeul, milites, Guillermus de Chaailleyo, domicellus, pro se, et dictus Hugo de Santenayo Monachus, nomine domini Bertrandi, militis, Guioti de Narroces, domicelli, et domine Lore predictorum, ex altera, et ipsam limitationem ratam et gratam habuerunt coram Guillermo, mandato nostro supradicto, prout idem Guillermus, mandatum nostrum, omnia premissa asserit coram nobis. In quorum omnium supradictorum testimonium, prout dictus Guillermus, juratus noster, nobis premissa retulit, presentibus litteris sigillum curie Eduensis apponimus. Datum et actum anno Domini millesimo ducentesimo octogesimo quinto, die martis, in festo beati Leodegarii, mense octobri.